izzako/sundanese-pixelgpt huggingface dataset:
Pikeun anjog ka Batu hiu, bisa ti arah pangandaran anu jarakna 15 km ka beulah kulon arah Cijulang, atawa motong jalan ti Banjar langsung ka beulah kalér ka kota Parigi, aya beus Banjar - Parigi, atawa Ciamis - Parigi
a. Anu leumpang saurangna 2.500,- b. Anu naék Motor Rp
5.900,- c. Anu maké kandaraan Jeep/Sedan Rp
14.200,- d. Anu maké kandaraan Carry Rp
27.200,- e. Anu maké kandaraan Penumpang Besar Rp
40.200,- f. Anu maké beus leutik Rp
52.700,- g. Anu maké beus sedeng Rp
79.500,- h. Anu maké beus gedé Rp.130.500,-
Chad (, '), resmina Républik Chad, nyaéta hiji nagara nu dilingkung di Afrika Tengah
Nagara ieu tepung wates jeung Libya di kalér, Sudan di wétan, Républik Afrika Tengah di kidul, Kamerun jeung Nigeria di kidul-kulon, sarta Niger di wétan
"Artikel utama: Région di Chad, Departemén di Chad, Sub-préféktur di Chad" Région, departemén, jeung sub-préféktur
Chad dibagi (ti Pébruari 2008) kana 22 région
Babagian Chad dina région muncul kira-kira dina 2003 salaku bagian ti prosés déséntralisasi, basa pamaréntah ngahupus 14 préféktur nu saméméhna
Masing-masing région dilulugu ku hiji gubernur nu ditunjuk présidén
Pupuhu préféktur ngurus 61 departemén dina région-région
Departemén-departemén dibagi kana 200 sub-préféktur
Kacindekan mangrupa hiji proposisi (kalimah nu ditepikeun) nu dicandak ti sawatara premis (ide pamikiran) kalawan aturan-aturan inferénsi
Nicole Kidman manrupa salah sahiji artis Holywoodanu miboga ngaran lengkep Nicole Mary Kidman, anu dibabarkeun di Honolulu, Hawaii,ping 20 Juni 1967
Manéhna nyaéta aktris anu dilélér hadiah Academy Award
Lian ti artis manéhna gé jadi "penyanyi" anu miboga dua kawarganegaraan nyaéta Amerika Serikat jeung Australia
Kolotna Kidman nyaéta Anthony (saurang ahli biokimia jeung psikolog klinis), indungna Janelle Kidman (saurang instruktur)
Kulawargana pindah ka Washington DC, di mana bapana ngudag panalungtikanna ngeunaan kangker payudara.Mimitina kidman resep ka nu Balet, tapi tungtungna nyokot pantomim jeung drama
Nicole anu jangkungna 189 cm ieu ayeuna jadi pamajikan "penyanyi" Keith Urban anu nikahna ping 25 Juni 2006.Saméméhna Nicole pernah kawin jeung Tom Cruise.Kidman jeung Cruise nikah nalika ping 24 Desember 1990, tapi duanana tuluy pipirakan ping 25 Mei 1998
Nalika pipirakan, Nicole keur ngandeg 3 bulan
Nicole geus pernah meunangkeun sababraha "penghargaan" di dunya perfilman nyaéta Academy Award (Oscar) pikeun katégori "aktris terbaik" ngaliwatan aktingna salaku Virginia Woolfdina film "The Hours" 2003
Lian ti éta ogé pernah meunangkeun Golden Globe Award, BAFTA jeung MTV Movie Awards
Kariernya dimimitian taun 1980an nalika manéhna drop sakola, malah akting dina film munggaranana Bush Christmas.Ti harita mingkin loba deui aktingna ku sabab ayana bakat anu nyangkaruk dina dirina.Karir Kidman meunangkeun hasil anu hadé nalika manéhna akting jeung Tom Cruise salaku dokter, anu satuluyna maranéhna kawin
Tahun 1995 Kidman meunangkeun panglélér anu midunya sabada akting dina film To Die For anu méré piala Golden Globe pikeun katégori "Aktris Terbaik - Film Musikal atawa Komedi"
Sabada éta, di taun 2001, Kidman dijagokeun pikeun meunangkeun piala Academy Award munggaranana salaku "Aktris Terbaik dina film Moulin Rouge", anu ogé geus méré piala Golden Globe anu kadua pikeun katégori anu sarua.Tapi, prédiksi éta salah ku sabab nu meunangna lain Kidman tapi Halle Berry.Kidman ogé dipikawanoh salaku aktifis sosial, duta UNICEF jeung perdamaian Perserikatan Bangsa-Bangsa (PBB)
Batu Karas mangrupa salah sahiji pantai anu aya di Ciamis, salaku salah sahiji tempat anu jadi tempat panghadéna pikeun para "peselancar"
Batu Karas mangrupa campuran ti Pantai Batu Hiu jeung Pantai Pangandaran
Pantai ieu cocog dipaké pikeun ngojayjeung "selancar", ku sabab caina "tenang" jeung gelombangna éébisa disebutkeun nagtang para peselancar
Sababaraha urang nyebut yén Batu Karas téh "Bali Leutik", ku sabab nawarkeun pangalaman anu sarua tapi saeutik tantanganana
Batu Karas kurang leuwih 40 km ti pangandaran, pantai anu keusikna hideung ieu mangrupa tempat liburan anu ngeunaheun pisan ku sabab suasanana anu tiiseun lamun dibandingkeun jeung pangandaran.Pantai Batu Karas geus dipikawanoh ku para "peselancar" nasional jeung internasional, lian ti pantaina rélatif datar ogé miboga "teluk" leutik nepi ka para peselancar teu kudu ngadayunng jauh teuing ka titik mimiti gelombang
Umumna, aya tilu tempat selancar anu biasa dipikawanoh ku para peselancar nyaéta Karang, Legok Pari jeung Bulak Bendak
Karang, sacara harfiah hartina batu jigana asalna tina loba batu anu aya di ieu pantai, kasempetan pikeun selancar ngan saukur bisa dilakonan nalika cai laut keur pasang
Legok Pari nyaéta tempat selancar anu pangdipikaresepna jeung alus keur anu mimiti diajar ku sabab aman jeung ombakna teu pati jarangkung.Jang peselancar anu geus moyan ogé profésional, Bulak Bendak mangrupa tempat anu dipilih ku sabab gelombangna bisa nyieun témbok anu panjang jeung luhur
Di Batu Karas teu ngan sasukur bisa selancar hungkul tapi ogé bisa dipaké jet ski, banana boat jeung numpak karéta kuda di basisir pantai
Lian ti éta ogé pikeun anu resep "petualang" di Batu Karas ogé aya tempat pikeun kémah jeung hiking
Di Batu Karas mangrupa tempat liburan anu bisa disebut kawilang lengkep ku sabab geus loba tempat atawa fasilitas pendukung séjénna kkayaning hotél atawa penginapan anu hargana gé rupa-rupa ti mimiti 250.000 nepi ka 700.000.Lian ti éta di ieu pantai gé bisa dipaké snorkling
Pikeun ibu kota Djibouti, tempo Djibouti (kota)
Pikeun lagu kabangsaanna, tempo Djibouti (song)" Djibouti ( ', , , ), resmina Républik Djibouti ( ', , , ), mangrupa hiji nagara di Tanduk Afrika
Tepung wates jeung Eritrea di kalér, Ethiopia di kulon jeung kidul, sarta Somalia di tenggara
Sisa watesna tepung jeung Laut Beureum sarta Teluk Aden
Djibouti, nu miboga populasi 818.159 jiwa dina sénsus 2009, mangrupa salah sahiji nagara nu kirang didumukan di Afrika
Ageman utama di Djibouti nyaéta Islam, kalawan 94% ti populasi, 6% sésana ngagem Kristen
Nagri ieu kawanoh salaku Obock jeung Somaliland Perancis ("Côte française des Somalis") dina abad ka-19; dina 1967, ngaranna digentos kana Afar jeung Issa saparantos pajangjian jeung Perancis
Téritori ieu didéklarasikeun salaku hiji nagara merdika dina 1977 jeung ngarobih ngaranna kana "Républik Djibouti", dumasar kana ibu kotana
Djibouti ngagabung ka Pasarikatan Bangsa-Bangsa dina 20 Séptémber 1977
Djibouti mangrupa nagara daulat merdika, tapi tetep miboga hubungan jero jeung Perancis, sarta liwat rupa-rupa pasatujuan militér jeung ékonomi jeung Perancis, nagara ieu narima panyartaan kaamanan jeung ékonomi
Langkung kontak nu deukeut jeung karaketan sareng Samenanjung Arab pikeun leuwih ti 1.000 taun, grup étnis Somali jeung Afar dina wewengkon ieu aya dina populasi-populasi kahiji dina buana Afrika nu ngagem Islam
Ti 1862 nepi ka 1894, daratan kaléreun Teluk Tadjoura kawanoh salaku "Obock" jeung diparéntah ku Sultan-Sultan Somali jeung Afar, otoritas lokal nu mana nandatanganan rupa-rupa pajangjian jeung Perancis antara 1883 jeung 1887 pikeun miboga kakawasaan dina wewengkon ieu
Dina 1894, Léonce Lagarde ngadegkeun hiji administrasi Perancis permanén di kota Djibouti jeung méré ngaran wewengkon ieu Somaliland Perancis, nu aya ti 1896 nepi ka 1967, basa ngaranna dirobih kana Téritori Perancis Afar jeung Issa
Dina 1958, dina wengi kamerdikaan nagara tatangga, Somalia, di 1960, hiji réferéndum dilaksanakeun di Djibouti pikeun mutuskeun bakal ngagabung ka Républik Somali atanapi tetep jeung Perancis
Réferéndum boga hasil nyaéta ngalanjutkeun asosiasi jeung Perancis, sabagian ku lantaran sora "nya" ti gtup étnis Afar jeung urang Éropa
Aya ogé kalicikan sora, nu mana urang Perancis ngusir rébuan urang Somali saméméh réferéndum nepi ka panyandakan sora
Kalobaanana nu milih "teu" mangrupa urang Somali nu dina dukungan kana Uni Somalia sakumaha geus diajukeun ku Mahmoud Harbi, Wakil Présidén Déwan Pamaréntah
Harbi ditelas dina hiji kacilakaan pesawat dua taun saparantosna
Djibouti ahirna miboga kamerdikaanna ti Perancis dina 1977 sarta Hassan Gouled Aptidon, nu ngampanyekeun pilihan “nya” dina réferéndum 1958, jadi présidén kahiji nagara ieu (1977–1991)
Djibouti ogé mangrupa anggota ti Liga Arab, Uni Afrika, sarta Otoritas Antarpamaréntah dina Kamekaran ("Intergovernmental Authority on Development"; [IGAD])
"Artikel utama: Région di Djibouti, Distrik di Djibouti" Région jeung distrik
Djibouti dibagi kana lima région jeung hiji kota
Teras salajengna dibagi deui kana sawelas distrik
Région-région jeung kotana nyaéta:
Anggun Cipta Sasmi atawa nu leuwih kasohor ku sebutan Anggun C. Sasmi nyaéta salah sahiji musisi Indonesia nu kasohor ka sakuliah dunya
Lahir di Jakarta tanggal 29 April 1972
Lahir ti pasangan Darto Singo, salah saurang seniman sarta Dian Herdina, wanoja turunan Karaton Yogyakarta
Ti leuleutik kénéh, Anggun C Sasmi geus boga bakat dina widang musik
Nalika umurna 9 taun, Anggun C Sasmi geus bisa ngaluarkeun laguna sorangan
Dina umurna nu ka-14, Anggun C Sasmi mimiti rékaman albeum rock munggaranana
Albeum nu judulna Dunia Aku yang Punya 1986 diorbitkeun ku musisi Ian Antono sarta didistribusikeun ku Blackboard Records
Tuluy, Anggun C Sasmi rékaman albeum nu kaduana Tua-tua Keladi 1990, dituluykeun kana albeum Anak Putih Abu-abu 1991, Gaya Remaja 1992, Noc Turno 1992, Anggun Cipta Sasmi…Lah 1993 sarta nu pamungkas nyaéta Yang Hilang 1994
Anggun C Sasmi nu boga kahayang bisa ngalanglang ka sakuliah dunya ahirna hijrah ka London, Inggris
Tapi sawatara waktu, Anggun mekarkeun bakatna dina widang musik di Paris, Prancis
Di Paris, Anggun panggih jeung Erick Benzi, salah sahiji produser nu kasohor di Paris
ti dinya, Anggun C Sasmi ngagabung jeung label rékaman Sony Music Prancis
Albeum munggaranan dina taun 1997 nyaéta Au Nom De La La Lune dina basa Prancis atawa Snow on Sahara dina basa Inggris
Ieu albeum kajual di sawatara nagara Eropa kayaning Belgia, Italia, Switzerland, Prancis sarta di sawatara nagara di Asia
Salian ti éta, ieu albeum ogé dilélér "Double Gold" di Prancis, "Double Platinum" di Italia, "Gold" di Singapura, "Gold" di Switzerland, Platinum di Malaysia, jeung "Triple Platinum" di Indonésia
Sataun ti dinya, Anggun C Sasmi ngarilis albeum Désirs Contraires atawa Chrysalis (versi basa Inggris di pasar internasional)
Albeum ieu ogé dilélér "Gold" di Italia, Platinum di Prancis, Double Platinum di Indonésia, sarta Multi Platinum di sawatara nagara saluareun Asia
Tuluy albeum Open Hearts 2002, Luminesence 2005, jeung Luminescene Speial Edition 2006
Ahir bulan Méi 2011, Anggun C Sasmi ngaluarkeun albeum nu judulna Echoes nu diproduseran ku Anggun sorangan
Ieu albeum dirilis dina dua basa nyaéta Indonésia jeung Inggris
Salian ti karirna di dunya hiburan, Anggun C Sasmi ogé aktip di sawatara kagiatan sosial
salah sahijina di FAO jadi "Goodwill Ambassador" keur PBB
Anggun C Sasmi ogé kasinugerahan Diamond Award sarta panglélér husus ti menteri kabudayaan Prancis dina "The International Exhibition of the Music Industry" di Miden
Unilever nyaéta pausahaan anu ngadeg dina 5 Désémber 1933 minangka Zeepfabrieken N.V
Lever kalayan akta No
33 anu dijieun ku Tn.A.H
van Ophuijsen, notaris di Batavia
Akta ieu disatujuan ku Gubernur Jenderal "van Negerlandsch-indie" jeung surat No
14 dina tanggal 16 Désémber 1933, kadaptar di Raad van Justitie di Batavia jeung No
302 dina ping 22 Désémber 1933 sarta disalabarkeun dina Javasche Courant dina ping 9 Januari 1934 Kalayan akta No
171 anu dijieun ku notaris Ny
Kartini Mulyadi tertanggal 22 Juli 1980, ngaran pausahaan dirobah jadi PT Unilever Indonésia,kalayan akta no
92 anu dijieun ku notaris Tn
Mudofir Hadi, S.H
ping 30 Juni 1997, ngaran pausahaan dirobah jadi PT Unilever Indonésia Tbk
Akta ieu disatujuan ku Menteri Kahakiman jeung kaputusan No
C2-1.049HT.01.04TH.98 ping 23 Pebruari 1998 sarta disalabarkeun di Warta Nagara No
2620 ping 15 Méi 1998
Saprak didirikan dina 5 Désémber 1933, Unilever Indonésia geus tumuwuh jadi salah sahiji pausahaan gedé pikeun "produk Home and Personal Care" sarta "Foods &amp; Ice Cream" di Indonésia
Runtuyan Produk Unilever Indonésia ngawengku "Brand-brand" anu dipikaresep di dunya kawas Pépsodént, Lux, Lifebuoy, Dove, Sunsilk, Clear, Rexona, Vaseline, Rinso, Molto, Sunlight, Walls, Blue Band, Royco, Bango, jeung sajabana
Salila ieu, tujuan pausahaan Unilever tetep sarua, nyaéta digawé pikeun nyiptakeun mangsa hareup anu leuwih boh saban poé; nyieun langganan ngarasa méré nah, jasa anu méré mangpaat pikeun maranéhanana boh batur; menginspirasi masarakat pikeun ngalakonan tindakan leutik saban poéna anu lamun digabungkan baris nyieun parobahan badag pikeun dunya; sarta sok ngamekarkeun cara anyar dina babalantik anu matak bisa kami pikeun tumuwuh sakaligus ngurangan akibat
kami pikeun tumuwuh sakaligus ngurangan akibat lingkungan
Saham perseroan pertamakali ditawarkeun ka masarakat dina taun1981 sarta kacatet di Bursa Éfék Indonésia seja 11 Januari 1982
Dina ahir taun2009, saham oerseroan nyicingan peringkat ka-7 kapitalisasi pasar pangbadagna di Bursa Éfék Indonésia
Paula Allodya Item atawa nu lewih kasohor ku sebutan Audy Item nyaéta salah sahiji musisi di Indonesia
Lahir di Jakarta ti kulawarga musisi jazz Jopie Item jeung Evie Aquanthie Aziz tanggal 23 April 1983
Wanoja nu kungsi kasinugerahan MTV Award kategori Indonésia Favorite MTV Awards 2004 éta, meunang jujuluk ‘diva masa depan’ sanggeus sajumlahing lagu jeung albeumna nu suksés di pasaran
Lagu-laguna nu kungsi dirilis nyaéta "Pergi Cinta", "Kini Ku Bahagia", "Kan Berbinar", "Cinta Sejatiku", "Kekasih Sahabatku", "Tak Kan Menyesal", "Biarkanku", "Sayang", "Terlalu Lama", "Untuk Sahabat" (duét jeung Nindi), "Itu Saja" jeung "Without You" (duét jeung Same Same)
Audy ogé ngarilis tilu albeum nu masing-masing albeumna miboga ngaran nu cukup unik
Albeum munggaranana dibéré lebel -18, nu dirilis nalika Audy umurna 18 taun
Albeum kaduana nyaéta 20-02, luyu jeung tanggal rilis éta album
Kitu ogé jeung albeumna nu katilu 23-03 nu dirilis tanggal 23 Maret 2006
Opat taun Audy vakum sarta ngarasa diganggayong, dina bulan Nopember 2009, Audy kaluar ti labelna Sony BMG
Taun 2010, Audy ngaluarkeun "single" "Lama-lama Aku Bosan" minangka tanda balikna deui Audy ka dunya musik
Lyla nyaéta band Indonésia nu asalna ti Jakarta
Lyla dijieun taun 2008 kalawan anggotanya nyaéta Dimas (vokal), Fare (gitar), Dharma (keyboard), Dennis (bass), jeung Ame (drum)
Mimitina mah ieu grup musik téh asalna tina grup Mahameru Band dina taun 2001
Ngaran Lyla sorangan dicokot tina salah sahiji judul lagu Oasis nu miboga harti pangeran gelap dina mitologi Persia (ngaran lain tina Lykke Lars di benua Eropa) atawa ogé Lyla Lerrol nu jadi salah sahiji karakter komik Superman
Album munggaranana kalawan judul Yang Tak Terlupakan dirilis taun 2008 di handapeun label Alfa Records
Konsép nu ditawarkeun ku Lyla nyaéta "pop easy listening"
Dimas saparakanca teu saukur nyuguhkeun musik nu témana cinta nu mellow tapi ningali cinta tina sawatara sudut pandang
Saméméh ngarilis albeum munggaranana, sora sang vokalis mah geus mindeng kadéngé
Lantaran Naga kungsi jadi pinunjul runner up Cilapop, kontés nyieun lagu nu diayakeun ku salah sahiji tipi swasta dina taun 2005 ngaliwatan lagu "Aku di Sampingmu"
Sawatara hit single dina ieu album nyaéta Takkan Ada, Bernafas Tanpamu, Mantan Kekasihku, Percayakan, Jantung Hatiku, Detik Terakhir, jeung Untuk Sesaat (dijadikeun soundtrack pilem Affair)
Tanggal 5 Desember 2010, Lyla ngarilis albeum kaduana Lebih Dari Bintang kalawan single andalan "Magic"
Lima personil Lyla miboga rupa nu sarimbag jeung Pretty Soldiers Sailor Moon, di antarana waé: Ngaran fans keur grup Band Lyla nyaéta Lylaku (Lyla Band Lylaku)
Iblis nyaéta tiap-tiap anu durhaka ti golongan jin hungkul lain ti golongan manusa atawa sato
Jin dina Qur'an, Alloh swt nyebutkeun sababaraha kali kecap jin
Malahan mah aya hiji surat anu secara khusus ngabahas ngeunaan jin jeung dingaranan surat Al-Jin
Lamun dicindekkeun saliwat, bakal aya sababaraha hal anu bisa dipikanyaho tina Qur'an ngeunaan saha éta jin téh
"Dan Kami telah menciptakan jin sebelum dari api yang sangat panas"
"Dan Dia menciptakan jin dari nyala api"
"Dan sesungguhnya di antara kami ada orang-orang yang saleh dan di antara kami ada yang tidak demikian halnya, adalah kami menempuh jalan yang berbeda-beda"
Conto jin muslim nyaéta jin anu jadi tentara Nabi Sulaiman as
Saluyu jeung anu geus diterangkeun dina Qur'an: "Dan Kami telah menciptakan jin sebelum dari api yang sangat panas"
"Dan Kami angin bagi Sulaiman, yang perjalanannya di waktu pagi sama dengan perjalanan sebulan dan perjalanannya di waktu sore sama dengan perjalanan sebulan dan Kami alirkan cairan tembaga baginya, dan sebahagian dari jin ada yang bekerja di hadapannya dengan izin Tuhannya, dan siapa yang menyimpang di antara mereka dari perintah Kami, Kami rasakan kepadanya azab neraka yang apinya menyala-nyala."
"Para jin itu membuat untuk Sulaiman apa yang dikehendakinya dari gedung-gedung yang tinggi dan patung-patung dan piring-piring yang seperti kolam dan periuk yang tetap, bekerjalah hai keluarga Daud untuk bersyukur, dan sedikit sekali dari hamba-hambaKu yang berterima kasih"
Eritréa (Ge'ez: , Basa Arab: إرتريا "Iritrīyā"), resmina Nagara Éritréa, mangrupa hiji nagara di Tanduk Afrika
Ngaran "Éritréa" diturunan ti kecap basa Yunani, Erethria, nu hartina 'lemah beureum'
Ibu kotana nyaéta Asmara
Nagara ieu tepung watzs jeung Sudan di kulon, Éthiopia di kidul, sarta Djibouti di tenggara
Bagian kalér-wétan jeung wétan nagara miboga basisir nu lega di gigireun Laut Beureum, di peuntas langsung ti Arab Saudi jeung Yaman
Kapuloan Dahlak jeung sababaraha ti Kapuloan Hanish mangrupa bagian ti nagara ieu
"Artikel utama: Région di Éritréa, Distrik di Éritréa" Région jeung distrik
Éritréa dibagi kana genep région ("zobas") jeung dibagi deui kana distrik ("sub-zobas")
Kebab nyaéta kadaharan anu dijieun ti daging sapi, digiling garihal saterusna dikokolakeun kalayan samara-samara husus
Diprosés ngaliwatan tilu tahapan, nyaéta ngagalokeun samara, nyétak, sarta dipasak
Samémeh didahar, daging Kabab anu kandelna kurang leuwih 1 cm dipotong panjang ukuran 3 x 17 cm, saterusna dibeuleum dina kawali anti leget
Didaharna jeung Tortila, roti has Meksiko, dicampur sayuran sarta rupa-rupa saos pilihan, saterusna digulung sarta dibeuleum balik
Kadaharan has Wétan Tengah ieu nurutkeun sajarahna asalna ti Turki
Tapi aya ogé anu ngomong ti Arab anu disebut "Kabbeh"
Kadaharan has ieu mimitian ngalegaan sabot para padagang Turk ngayakeun kontak kalayan masarakat dayeuh Berlin, Jerman kira-kira abad 18
Aslina daging kabab dibeuleum, tuluy ditambah roti pita, paprika, sarta saos
Dina tumuwuhna ngalaman parobahan luyu jeung kabiasaan masarakat Jerman
Di mana Kebab disajikeun ogé jeung rupa-rupa roti sarta salad
Kiwari Kebab geus sumebar ka sakuliah dunya, Éropa Kulon, Éropa Wétan, Amérika, Kanada, Australia, Jepang, Cina, Malaysia, Indonésia
Kebab Pangmahalna di Dunya
Saurang koki asal Inggris, Andy Bates, ngawanohkeun kebab pangmahalna di dunya
Saporsi kabab, ngaranna "King of Kabab" ieu dijual saharga £750 atawa leuwih Rp10 juta
Kaistimewaan kabab éta perenahna dina pilihan bahanna
Manéhna milih daging domba nu pang alusna anu sawaktu hirupna meunang kadaharan pangalusna dibandingkeun domba-domba séjén
Manéhna ogé ngasupkeun daun mint anu geus dikeueum dina anggur minangka pelengkep
Sajaba ti éta, manéhna ogé nambahan yoghurt, sapedes, bonténg ogé daun emas anu bisa didahar, tomat "Coeur de Boeuf", sarta kéju feta anu umurna kolot
Kabul ( "Kābol" ; "Kābul" ; kuna Caubul) nyaéta ibu kota sakaligus kota pangedéna di Apganistan kalawan jumlah populasi kira-kira 2 – 4 yuta jiwa
Hiji terowongan ngahubungkeun Kabul jeung wawatesan Apganistan-Tajikistan di handap Pagunungan Hindu Kush
Umur Kabul leuwih ti 3.000 taun
Loba karajaan nu perang parebut kota ieu, ku lantaran lokasina nu stratégis sapanjang rute padagangan Asia Kidul jeung Tengah
Dina 1504, Babur nyieun patempatan ieu ibu kota Kakaisaran Moghul
Dina 1776, Timur Shah Durrani nyieunanna ibu kota Apganistan modérn
Wakil Présidén mangrupa hiji jabatan pamaréntahan nu aya hiji tingkat handapeun Présidén
Wakil Présidén umumna ditetepkeun ku konstitusi ku hiji nagara sangkan ngiringan présidén lamun présidén ngalaksanekun tugas-tugas kanagaraan di nagara lian atanapi lamun présidén masihan jabatan kaprésidénan boh mundurkeun diri atawa boga halangan dina ngalaksanakeun tugas saperti maot basa ngajabat salaku présidén
Hamid Karzai (Pashto: حامد کرزي) () nyaéta Présidén Apganistan ti 7 Désémber 2004)
Sanggeus pamaréntahan Taliban labuh, anjeunna janten dominan pisan dina pulitik Apganistan
Ti Désémber 2001, Hamid Karzai ngajabat Pupuhu Pamaréntahan Transisi jeung Présidén samentara ("interim") ti 2002
Anjeunna kahiji kalina kapilih sacara démokratis ngaliwatan pamilu présidén 7 Désémber 2004
Hamid Karzai Gul Khana Palace présidéntial Palace Kabul Afghanistan
Ahmad Zia Massoud () nyaéta Wakil Présidén Kahiji Apganistan dina pamaréntahan nu kapilih kahiji ti Présidén Hamid Karzai, ti Désémber 2004 nepi ka Nopémber 2009
Karim Khalili nyaéta wakil présidén kadua Apganistan dina pamaréntahan Présidén Hamid Karzai
Adolf Hitler (gumelar di Austria, 20 April 1889 – maot 30 April 1945)nyaéta konselir Jérman (1933) jeung pamingpin Jerman atawa biasa disebut "Führer" (1934-maot), Hitler jadi diktator Jérman sabada présidén Von Hindenburg maot
Adolf Hitler dianggap pamingpin anu boga pangaruh gedé dina sajarah Dunya lantaran aksi katut pamikiranna harita, malah mah Hitler téh dianggap salaku dalang anu nyababkeun ayana Perang Dunya II
Hitler nyaéta pamingpin partéy Nasionalis-Sosialis NAZI (dina basa Inggris=National Socialist German Workers Party, dina basa Jerman= Nationalsozialistische Deutsche Arbeiterpartéy/NSDAP) anu kungsi baruntak nalika nyoba ngarebut kakawasaan, tapi ieu usaha gagal, tuluy Hitler dibui najan teu lila
Kamampuh rétorika anu alus, kharisma, katut ambisina anu kuat nyababkeun NAZI jadi partéy anu maju, malah ku Hitler mah, NAZI téh dijadikeun partéy tunggal nu aya di Jerman nalika manéhna ngajabat salaku présidén
Hitler paling teu resep ka bangsa Yahudi, malah mah Hitler boga sistem pikeun ngahapuskeun Yahudi ti tanah Jerman, leuwih ti 6 juta Yahudi maot dina "kamp pemusnahan" anu djieun husus ku Hitler
Sabada Jerman éléh perang dina perang dunya II, Hitler ngarasa frustasi terus manéhna maéhan manéh jeung istrina di Jero Bangker
Vakuola nyaéta organél sél nu mangrupa kantong nu membranna ganda
Vakuola nu ukranna leutik disebut vésikel
Vakuola mibanda struktur sarta fungsi anu rupa-rupa jeung deui bisa dipanggihan dina sél tutuwuhan sarta sato
Vakuola sél tutuwuhan sipatna téh matuh
Sél-sél tutuwuhan nu mibanda vakuola gedé biasana nyaéta sél-sél parénkima sarta kolénkima
Vakuola kasebut diwatesan ku membran anu disebut "tonoplas"
Vakuola fungsina salaku tempat sékrétori, ékskrétori, sarta panyimpenan
Dr. Haji Muhammad Hidayat Nur Wahid, M.A
(lahir di Klatén, Jawa Tengah, 8 April 1960) nyaéta Pupuhu MPR RI dina périodeu 2004-2009 sarta Présiden Partai Keadilan Sejahtera ti 21 Mei 2000 nepi ka 11 Oktober 2004
Hidayat nyaéta saurang pamingpin anu basajan di tengah limpahan fasilitas nu wajar nu datiramana mangsa masih kénéh mingpin di MPR
Lulus ti SDN Kebondalem Kidul I, Prambanan Klaten dina 1972, Hidayat Nur Wahid diasupkeun ku bapana ka Pasantrén Walisongo, Ngabar, Ponorogo
Sanggeus sataun anjeunna dipindahkeun ka Pondok Modern Darussalam Gontor, Ponorogo sarta lulus dina taun 1978
Di Gontor ieu anjeunna mulai ngukir préstasi
Anjeunna sok réngking kahiji atawa kadua waé
Teu ukur di préstasi akademik, di kagiatan ékstra atawa intrakulikulér ogé anjeunna kalibet aktif
Lulus ti pasantrén, sadarajat jeung SMA, Hidayat Nur Wahid anu sabenerna hayang asup ka Fakultas Kedokteran di Universitas Gajah Mada (UGM) ahirna daftar ka Institut Agama Islam Negeri (IAIN) Sunan Kalijogo, Yogyakarta sarta ditarima kalayan nyokot jurusan Fakultas Syari'ah
Di kampus ieu kungsi ngiluan Training Himpunan Mahasiswa Islami (HMI)
Sataun saterusna, nyaéta dina 1979, kalayan panguasaan élamu basa Arab sarta hapalan Al-Quran, Hidayat Nur Wahid ditarima di Universitas Islam Madinah, Arab Saudi kalayan program béasiswa
Alatan éta ogé anjeunna ngalepaskeun kuliahna di IAIN Sunan Kalijogo pikeun nuluykeun kuliah di Universiitas Islam Madinah, perenahna di Fakultas Dakwah sarta Ushuluddin Jurusan Aqidah nu dibéréskeun dina 1983
Saterusna nyokot program doktoral anu dibéréskeun dina 1992
Katertarikan Hidayat Nur Wahid dina pulitik praktis dimimitian sabot pamaréntah ngaluarkeun sistem multipartéy
Dina waktu éta, Hidayat Nur Wahid jadi salah saurang pangadeg Partéi Kaadilan (PK) dina 20 Juli 1998
Dina waktu éta anjeunna nyekel kalungguhan salaku Pupuhu Majelis Pertimbangan Partéi nepi ka taun 2000
Waktu jadi Présidenn Partéi Kéadilan, Hidayat Nur Wahid, ditunjuk jadi Menteri Kehutanan, anjeunna dipercaya nyekel tampuk kapamingpinan di Partéi Kéadilan
Kitu ogé sabot Partéi Kéadilan, alatan henteu minuhan wates miimun "electoral treshold" dina pemilu 1998, robah ngaran jadi Partai Keadilan Sejahtera dina 2003, Hidayat Nur Wahid dipercaya minangka Présidén Partéi, sebutan pikeun lulugu PKS, nepi ka 2004
Aspal nyaéta sajenis bahan mineral nu warnana coklat kolot nepi ka hideung geuneuk nu kapanggih di handap lapisan taneuh
Di alam aspalkapanggih nu mangrupa cairan, barang padet atawa sabagian nu ngawangun barang padet
Aspal ogé mangrupa bagéan nu wajar tina sésa bahan minyak kasar
Aspal jadi beyé lamun kakeunaan panas
Manéhna jadi cair lamun kapanasan sarta jadi heuras lamun kakeunaan tiis
Dtitempo tina bahan kimiana, mangka aspal téh nyaéta campuran hidrogen sarta karbon
Aspal mibanda sipat anu "waterproof" atawa tahan tembus cai
Aspal geus dipikawanoh di kalangan bangsa Babilonia anu nyebutna "pitche" sarta "slime" atawa "leutak hideung"
Sanggeus sababaraha waktu jalma-jalma romawi nyebutna "bitumen"
Maranéhna ngagunakeun aspal pikeun némpelan liang-liang dina tengki cai sarta kolam renang sangkan teu bocor
Aya dua jenis aspal nu dipikawanoh nyaéta aspal asli atau aspal alamiah, sarta aspal hampas minyak taneuh
Aspal alamiah éta asalna tina tamperan anu kapanggih di jero atawa di luar permukaan lapisan bumi
Aspal ampas minyak taneuh nyaéta hasil pamisahan minyak kasar sanggeus ngaliwatan prosés panyulingan nu modérn
Aspal alamiah éta kawangun dina awal-awal abad kabentukna lapisan bumi lantaran nyerepna minyak ka jero permukaan bumi éta ngaliwatan dasar tina keusik sarta susunan batu-batuan
Aspal nu paling murni ayana dina kaayaan kakurung sarta kalindung sacara aman antara batu-batuan
Tapi, ampir kabéh cairan aspal murni kasebut bisa nyerep ka luar
Salah sahiji talaga aspal alam bisa dipanggihan di Trinidad di kapuloan Hindia Kulon
Kebon aspal éta ngawengku legana 100 are sarta mibanda ukuran jerona 1000 suku
Lamun jalan-jalan di dayeuh Washington D. C. dibéré manglapis aspal dina taun 1876
Sabagian gedé aspal pikeun kaperluan ieu dicokot tina sumber aspal di Trinidad éta
Semén aspal nyaéta ngaran modérn pikeun nyieun lapisan aspal jalanan
Semén aspal dipaké pikeun ngaratakeun jalan, sangkan bisa nahan keusik sarta batu jadi ngahiji
Jeung kitu sakaligus méré mangpaat ogé nyegah cai ngarembes dina lapisan jalanan éta